Document ID: 31991R3588

ΚΑΝΟΝΙΣΜΟΣ (ΕΟΚ) αριθ. 3588/91 ΤΟΥ ΣΥΜΒΟΥΛΙΟΥ της 3ης Δεκεμβρίου 1991 για την παράταση για το 1992 της εφαρμογής του κανονισμού (ΕΟΚ) αριθ. 3834/90 για τη μείωση των εισφορών, κατά το έτος 1991, για ορισμένα γεωργικά προϊόντα καταγωγής αναπτυσσόμενων χωρών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 2 και το άρθρο 234 παράγραφος 3,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
τη γνώμη της Οικονομικής και Κοινωνικής Επιτροπής (2),
Εκτιμώντας:
ότι, σύμφωνα με την προσφορά που κατέθεσε στα πλαίσια της συνδιάσκεψης των Ηνωμένων Εθνών για το εμπόριο και την ανάπτυξη (UNCTAD), η Ευρωπαϊκή Οικονομική Κοινότητα άνοιξε, από το 1971, γενικευμένες δασμολογικές προτιμήσεις, ιδίως για ορισμένα γεωργικά προϊόντα των κεφαλαίων 1 έως 24 του κοινού δασμολογίου, καταγωγής αναπτυσσόμενων χωρών- ότι η αρχική δεκαετής περίοδος εφαρμογής του συστήματος των προτιμήσεων αυτών έληξε στις 31 Δεκεμβρίου 1980-
ότι, κατά την ένατη σύνοδο της ειδικής επιτροπής προτιμήσεων της UNCTAD, αναγνωρίσθηκε ο θετικός ρόλος του συστήματος για τη βελτίωση της πρόσβασης των αναπτυσσόμενων χωρών στις αγορές των χωρών που παρέχουν προτιμήσεις- ότι, στα πλαίσια του οργάνου αυτού, αναγνωρίσθηκε ότι οι στόχοι του γενικευμένου συστήματος προτιμήσεων δεν θα έχουν πλήρως επιτευχθεί έως το τέλος του 1980 και ότι, επομένως, θα πρέπει να παραταθεί η διάρκειά του πέραν της αρχικής περιόδου, ενώ μια συνολική αναθεώρηση του εν λόγω "συστήματος" θα πρέπει να γίνει το 1990-
ότι η εξέταση της αναθεώρησης του συστήματος συνεχίστηκε το 1991 και ότι η πρόοδος των εργασιών δεν επιτρέπει την εφαρμογή σχήματος που να βασίζεται σε νέες κατευθύνσεις από την 1η Ιανουαρίου 1992- ότι, πάντως, η αναθεώρηση αυτή προβλέπεται να γίνει κατά τη διάρκεια του έτους 1992-
ότι, εν αναμονή των αποτελεσμάτων αυτής της αναθεώρησης, ενδείκνυται να παραταθεί προσωρινά κατά το 1992 το σύστημα γενικευμένων προτιμήσεων του 1991-
ότι το ισχύον κατά το 1991 σχήμα περιλάμβανε προτίμηση που συνίσταται στη μείωση της εισφοράς κατά την εισαγωγή, μέσα στα όρια ενός καθορισμένου ποσού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι διατάξεις του κανονισμού (ΕΟΚ) αριθ. 3834/90 του Συμβουλίου της 20ής Δεκεμβρίου 1990 για τη μείωση, για το έτος 1991, των εισφορών επί ορισμένων γεωργικών προϊόντων καταγωγής αναπτυσσομένων χωρών (3) εφαρμόζονται, τηρουμένων των αναλογιών, για την χρονική περίοδο από 1ης Ιανουαρίου 1992 μέχρι τις 31 Δεκεμβρίου 1992.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Δεκεμβρίου 1991.

Labels: 3
15
19
6